הוועדה לקידום מעמד האישה ולשוויון מגדרי, כנסת 19, פרוטוקול מספר 71>, 2014-03-10 08:30

דב חנין: בוקר טוב לכן ולכם.

דב חנין: בוועדה הזאת אנחנו תמיד אומרים לכן ולכם.

דב חנין: אני מתכבד לפתוח את ישיבת הוועדה לקידום מעמד האישה ולשוויון מגדרי.

דב חנין: על סדר יומנו אכן עניין מובהק של שוויון מגדרי.

דב חנין: בוקר טוב לחברי הכנסת אורי מקלב וחנין זועבי.

דב חנין: בהמשך יצטרפו אלינו חברי כנסת נוספים.

דב חנין: אנחנו נמצאים בהכנה לקריאה שנייה ושלישית בהצעת החוק הזאת.

דב חנין: גברתי היועצת המשפטית, אם את יכולה להביא בפני חברי הוועדה את תמונת ההידברויות שהיו מאז הקריאה הראשונה ולהציג את השאלות שעומדות על סדר יומנו לקראת הקריאה השנייה והשלישית.

<ענת מימון: כפי שנאמר, ההצעה מבקשת לעודד ייצוג של נשים בבחירות לרשויות המקומיות והכלי באמצעותו נעשה העידוד הזה הוא מימון המפלגות.

<ענת מימון: בקריאה ראשונה עבר נוסח שכלל שינויים שהוכנסו בוועדה וגם בעקבות עמדת ועדת השרים.

<ענת מימון: הנוסח שעבר קובע שאנחנו בודקים כהונה בפועל של נשים, כלומר, לאחר הבחירות את תוצאות הבחירות ולפי התוצאות אנחנו בודקים אם סיעה עמדה בכלל הייצוג שקבענו כאשר הכלל הוא שליש מהנבחרים של אותה סיעה הן נשים.

<ענת מימון: שינוי משמעותי שנעשה הוא שמדובר על תוספת של 15 אחוזים לסכום המימון ולא גריעה מסכום המימון, וגם זה בעקבות עמדת ועדת שרים.

<ענת מימון: במהלך הדיון הקודם דנו במספר סוגיות גם לגבי הכלל, גם דיברנו על מנגנון תגמול מדורג, מנגנון תחולה מדורג והדברים האלה נדחו על ידי חברי הוועדה.

<ענת מימון: כרגע הנוסח קבע שאנחנו בוחנים את העמידה בכלל במועד פרסום התוצאות של הבחירות, כלומר, בסמוך לבחירות, משהו כמו עשרים ימים לאחר הבחירות.

<ענת מימון: בודקים איזו רשימה נבחרו מטעמה שליש נשים ואם באמת נבחרו שליש נשים, הרשימה זכאית לתוספת של 15 אחוזים מסכום המימון הכולל לו היא זכאית.

<ענת מימון: מה שכרגע בעיקר עומד על הפרק זאת באמת ההחלטה אם אנחנו משאירים את מועד הבחינה והתשלום כמו שקבוע בקריאה הראשונה, כלומר, כשבועיים לאחר פרסום תוצאות הבחירות כאשר גם אז תיעשה הבדיקה וגם אז ייעשה התשלום, או שאנחנו רוצים לקבוע מועד מאוחר יותר, בין אם זה המועד של דוח מבקר המדינה שמפורסם כשמונה חודשים לאחר תוצאות הבחירות, או מועד אחר שנקבע.

<ענת מימון: בנוסף התעוררה סוגיה מבחינה ניסוחית.

<ענת מימון: כרגע הסכום הזה נמצא כחלק מסכום המימון שהסיעה זכאות לו, כלומר, ככל שיהיו אחר כך קיזוזים לפי דוח מבקר המדינה, גם הסכום הזה יהיה כפוף לכל השינויים.

<ענת מימון: השאלה אם אנחנו רוצים לקבוע את זה כסכום חיצוני צבוע שבו אי אפשר יהיה לגעת או שאנחנו קובעים שסיעה זכאית לסכום מימון כולל, כולל ה-15 אחוזים האלה, וכל הסכום הזה כפול יהיה כפוף לכללים של מימון המפלגות.

<ענת מימון: אלה שני הדברים העיקריים לגביהם אנחנו צריכים להכריע ובהתאם לזה נצטרך לשנות את הנוסח.

אורי מקלב: מה זה המועד האחר?

<ענת מימון: היום יש שני מועדים.

דב חנין: במימון בחירות יש שני חלקים, במימון בחירות בכלל ובמימון בחירות עירוניות.

דב חנין: החלק הראשון הוא 85 אחוזים שהם משולמים יחסית בסמוך למועד הבחירות.

דב חנין: החלק השני הוא 15 אחוזים שמשולמים רק לאחר שמבקר המדינה משלים את הבדיקה ואת הביקורת שלו לגבי ההוצאות שנעשו ומתוך הכסף הזה, כמו שאמרה היועצת המשפטית, לעתים יש גם החלטות של המבקר לקנוס, לקזז ולצמצם.

דב חנין: גדר הספקות שעומדים בפני הוועדה קשורים לדילמה הבאה.

דב חנין: מצד אחד יש רצון לתגמל את הרשימה מרגע שנבחרו אנשים למועצה.

דב חנין: מצד שני המטרה היא לא לייצר מצב של כאילו בו רשימות בוחרות גם נשים למועצה, מקבלות את הכסף וביום אחרי שקיבלו את הכסף הנשים מתפטרות והולכות הביתה.

דב חנין: לכן ההצעה שנדמה לי, גברתי היועצת המשפטית, שרוב חברי הוועדה נטו אליה בישיבות הקודמות הייתה שהתשלום הנוסף יהיה חלק מהתשלום האחרון כדי לגרום למצב שהנשים לא רק ייבחרו אלא בפועל גם יכהנו תקופת זמן מסוימת ויראו שהן באמת חלק מעבודת המועצה ולא איזשהו מנגנון של קומבינה כזו או אחרת.

<ענת מימון: אני רק אעיר שבנוסח שעבר לראשונה נקבע מועד הפקעה מוקדם יותר.

דב חנין: נכון.

<ענת מימון: צריך כרגע להחליט אם אנחנו רוצים לשנות את זה.

<ענת מימון: יכול להיות שמבחינת החישוב יהיה דווקא יותר נכון לעשות את זה במועד הראשון, כך שמראש יודעים מה הסכום הכולל, המאה אחוזים, ומוסיפים את ה-15 אחוזים כבר באותו מועד כי ככל שאנחנו נחכה למועד המאוחר יותר, בעצם ייעשה החישוב שוב או מלכתחילה כבר תעשו את החישוב במועד.

<ענת מימון: צריך לבדוק.

<קריאה: צריך לבדוק את הזכאות ואז אנחנו נאשר.

<ענת מימון: אנחנו רוצים לבדוק אחרי שמונה חודשים אם יש ייצוג של נשים.

<ענת מימון: כלומר, המאה אחוזים הראשונים שייקבעו יהיו מאה אחוזים מצומצמים יותר ללא הכלל של הייצוג ורק אחרי שמונה חודשים נצטרך להוסיף 15 אחוזים.

חנין זועבי: כלומר, אלה לא יהיו 85 אחוזים ו-15 אחוזים אלא יהיה פחות.

<קריאה: זה יהיה 85 ו-30 אחוזים.

<ענת מימון: בדיוק.

<ענת מימון: לכן אולי כן נכון להשאיר את המועד הראשון שהחישוב ייעשה בהתחלה.

<ענת מימון: זה מפשט מעט יותר את העניין.

<ענת מימון: שוב, זה עניין של הכרעה.

<ענת מימון: הכול אפשרי.

אורי מקלב: ה-15 אחוזים הם למי שנבחרה או לרשימה?

<ענת מימון: לרשימה.

אורי מקלב: לגבי כל אחת, אלה עוד 15 אחוזים?

דב חנין: לא.

דב חנין: פעם אחת.

<ענת מימון: כל רשימה בה שליש מהנבחרות הן שנים, תקבל 15 אחוזים.

<קריאה: לא אדם בודד.

אורי מקלב: לא אותה אחת שנבחרה תקבל 15 אחוזים אלא כל הרשימה תקבל עוד 15 אחוזים.

<ענת מימון: בדיוק.

אורי מקלב: לגבי המועד.

אורי מקלב: אם הולכים לגישה שזאת מתנה וזה לא קשור לא לחוק מימון הבחירות ולא למועדים, זה סיפור אחד מכיוון שאת אומרת שאנחנו נותנים מענק של 15 אחוזים ואז אנחנו גם רוצים להתנות את זה בזמן כהונה.

אורי מקלב: לא יכול להיות שנותנים מענק ואחרי חצי שנה המועמדת מתפטרת.

אורי מקלב: איפה יש הצדקה לעניין הזה?

אורי מקלב: איפה הצדק בדבר הזה?

אורי מקלב: לא זו אף זו.

אורי מקלב: השאלה היא אם אנחנו חושבים שישלבו נשים בהתניה של התפטרות, ילחצו עליהן להתפטר וראש המפלגה גם לא ייתן לה תפקידים משמעותיים אלא העיקר שהיא תכניס לו יותר כסף למימון הבחירות ובסוף היא לא תכהן בכלל אלא זה יהיה חלק מהדיל.

אורי מקלב: אני רוצה להגיד לך שברשויות מקומיות הכול יכול להיות.

אורי מקלב: אני לא מדבר על תל אביב, ירושלים וחיפה.

דב חנין: גם בתל אביב הכול יכול להיות.

אורי מקלב: נכון.

אורי מקלב: אחרי שחוק המשילות עלול להתקבל, אנחנו יודעים מה יכול להיות.

אורי מקלב: אולי תל אביב תזכה, על אף שאנחנו רוצים שאתה תהיה אתנו בעניין הזה.

יפעת קריב: אם אתה רץ עכשיו לתל אביב, יש לך תמיכה של החרדים.

אורי מקלב: היה לו את זה גם כשהוא רץ בתל אביב.

אורי מקלב: אנחנו ודאי לא אמרנו אחרת.

אורי מקלב: שיבחנו אותו ולא יצאנו נגדו עת הוא רץ בתל אביב.

אורי מקלב: היום כשרוצים להעביר את חוק המשילות, איפה זה בא להשפיע?

אורי מקלב: על החרדים זה לא משפיע כי אנחנו מפלגה קטנה כך שגם בחוק החדש אין לזה משמעות.

דב חנין: חבר הכנסת מקלב, אתה עוסק בשאלות מעניינות ומורכבות.

אורי מקלב: באופן עקרוני אני חושב שדבר שנקרא מענק נשים זה דבר לא טוב ואמרתי את זה גם במליאה.

אורי מקלב: זה יבוא לידי ביטוי בעוד דברים שאני אומר בהמשך.

אורי מקלב: אם כבר רוצים להגיע למשהו, אני מניח שהמציעות והמציעים צריכים להביא משהו שישתלב.

אורי מקלב: אם יש קנסות, הכול צריך להיות.

אורי מקלב: יחידת המימון הוא יותר גבוהה במידה שנבחרה בסוף אישה.

חנין זועבי: ממילא הם יקזזו.

חנין זועבי: אם יש את הסכום השני של ה-15 אחוזים, אם היא תתפטר, יהיה קיזוז.

<ענת מימון: לא.

<ענת מימון: אם כבר שולמה התוספת ואנחנו קובעים שהמועד הוא המועד הראשון, אנחנו כרגע לא בודקים במועד השני.

חנין זועבי: אבל זה לא צבוע.

<ענת מימון: כרגע זה לא קבוע.

אורי מקלב: זה צריך להיות כיחידה.

אורי מקלב: אסור שזה לא יהיה כמו מימון הבחירות אבל זאת צריכה להיות תוספת שמגיעה.

אורי מקלב: זאת אומרת, בהתחלה מסתכלים על זה כמו כל המפלגות, גם אם משולבות נשים.

אורי מקלב: אנחנו יודעים מתי התאריך הקובע, אבל אין ספק שחלק מההתפטרויות של חברי מועצה קורה בשלב הזה של הקמת הקואליציה או הקמת המועצה.

דב חנין: חבר הכנסת מקלב, תודה רבה.

דב חנין: אתה אומר את זה גם מתוך הרבה ניסיון בזירה המקומית ואני מאוד מעריך את עצתך.

דב חנין: אני חייב לומר שאני נוטה לעמדתך שנכון יותר שזה יהיה חלק מהתשלום האחרון, אבל בוא נשמע גם את משרדי הממשלה ברמה המעשית האם יש לכם איזשהו קושי בעניין הזה, האם זה מייצר איזושהי מורכבות והאם יש לכם איזה שהן הערות.

<יוסי ברון: אין לנו נפקא מינא מבחינה זאת של המנגנון.

<יוסי ברון: מה שתקבעו, אנחנו ניצור את הכלי לחשב את זה או אחרי שמונה חודשים או לפני כן.

<יוסי ברון: איך שתחליטו.

אורי מקלב: מתי נותנים את ה-15 אחוזים?

דב חנין: אחרי הביקורת של מבקר המדינה.

אורי מקלב: אני חושב שזה הזמן שגם היה נכון לתת את ה-15 אחוזים האלה.

אורי מקלב: זה הזמן המתאים לנקודת הזמן הכי מתאימה והכי אמיתית ובתנאי שלא רק יעמדו בזמן של הביקורת אלא גם בזמן שבאמת המועמדת מכהנת.

<ענת מימון: כרגע אנחנו נמצאים במועד של שמונה חודשים.

דב חנין: זה צריך להיות חלק ממימון הבחירות.

<ענת מימון: שמונה חודשים זה המועד המאוחר ביותר.

יפעת קריב: אני רוצה לפתוח את הבוקר ורק להודות על ההתכנסות הזאת היום.

יפעת קריב: זה יום לא פשוט ואני יודעת זאת גם מדב שמוביל את הוועדה ומחברי האופוזיציה.

יפעת קריב: אני רוצה להודות לחברת הכנסת עליזה לביא שהכניסה את הדיון הזה היום ב-8:30 בבוקר ולחברי הוועדה שכולם התכנסו ובאו לכאן.

יפעת קריב: אני חושבת שדווקא לפתוח את השבוע הדרמטי בדיון כזה חשוב שדווקא מאחד בין קואליציה לאופוזיציה, בין החברה הערבית לחברה הישראלית, יש כאן איזושהי אמירה לגבי הדמוקרטיה הישראלית ועל מגדר, על שוויון בין נשים לגברים ושוויון בין חברות.

יפעת קריב: אני חושבת שאנחנו עושים כאן מהלך מבחינתי היסטורי.

יפעת קריב: כבר לא משנה איפה התשלום יהיה כמו המהלך הזה של להעביר אותו, כמו שקבענו וכמו שאמרנו.

יפעת קריב: בעיני זאת התחלה מאוד מאוד טובה לשבוע הזה ואני מקווה שבסוף הישיבה אנחנו כמובן נצביע ונכין את זה לקריאה שנייה ושלישית.

יפעת קריב: אני חושבת שבכלל להיות חלק מקביעת מהלכים בדמוקרטיה זה לא דבר פשוט.

יפעת קריב: חבר הכנסת מקלב, ברור לי מה הסיעות החרדיות חושבות על הצעת החוק הזאת ואני שמחה על כך שאתה נמצא כאן, אבל הדברים שאתה אמרת, יש לנו היום מהלך מאוד מאוד חשוב להגיע לשוויון מגדרי ולחזק נשים וזה לא פשוט.

יפעת קריב: עוד דבר אחד ברור לי והוא שהצעת החוק הזאת, אני מקווה שביום מן הימים תתבטל.

יפעת קריב: זאת לא הצעת חוק לנצח.

חנין זועבי: היא לא תתבטל.

יפעת קריב: היא תתבטל ויהיה לנשים חמישים אחוזי ייצוג שוויוני לנשים.

יפעת קריב: הדברים צריכים להשתנות אבל כאן, בניגוד למה שאני חושבת בדרך כלל, צריך לתת דחיפה שוויונית ולחוקק חוק שיש בו תשלום כספי.

יפעת קריב: זאת אמירה מאוד מאוד משמעותית דווקא השבוע ודווקא הבוקר.

יפעת קריב: לגבי הדיון הספציפי הנקודתי.

יפעת קריב: חד משמעית אני בעד לשלם כמה שיותר מאוחר.

יפעת קריב: ברור לי שיש המון משחקים ובאמת בשלב הראשון של הרכבת הקואליציה והרכבת הסיעות אנשים נפלטים מתוך סיעות האם שלהם.

יפעת קריב: אנשים מבינים לאן הם הגיעו, אולי כמו חברי הכנסת החדשים שמבינים לאן הם הגיעו בכנסת.

יפעת קריב: אנשים כשהם מגיעים להיות חברי מועצה, מבינים להיכן הם הגיעו אחרי איזושהי תקופה ואנחנו לא רוצים לראות את הנשים בשעת משבר עוזבות.

יפעת קריב: לכן התשלום צריך להיות מאוחר וללכת עם הנוסח אליו הגענו שהוא נוסח יפה ונכון.

יפעת קריב: אני מקווה שבעתיד נשנה אותו ולא נצטרך אותו.

חנין זועבי: אני חושבת שנלך על ההחלטה הזאת ונחשב את התקציב מהמאה אחוזים המקוריים המצומצמים יותר ואז התקציב הזה המיועד לנשים ישולם אחרי שמונה חודשים, אחרי דוח מבקר המדינה ולא בהתחלה.

יפעת קריב: חד משמעית.

<דנה יפה: צריך להבהיר אם הסכום המשולם יחפוף לסנקציות של מבקר המדינה.

דב חנין: לפי הבנתי הסכום הזה הוא חלק בלתי נפרד ואמר את זה חבר הכנסת מקלב.

<עמי ברקוביץ: אבל אז אתה מחפיף את כל התוספת.

<עמי ברקוביץ: אתה צריך להחליט מה מתוך זה אתה מחפיף .

אורי מקלב: 15 אחוזים מתוך זה.

דב חנין: הוא הופך להיות חלק ממימון הבחירות לכל דבר ועניין מרגע שהוא ניתן.

דב חנין: זה לא מפרט את מימון הבחירות.

<עמי ברקוביץ: בעצם בשלב שהוא יינתן, יש את ה-15 אחוזים שמצטרפים ל-85 אחוזים מהמאה אחוזים מהם המבקר יכול לנכות, לקזז ולקנוס.

<עמי ברקוביץ: כאן אתה משלם עוד 15 אחוזים והשאלה אם כל ה-15 אחוזים האלה ייכנסו לפול הזה או רק 15 אחוזים מה-15.

<עמי ברקוביץ: צריך להחליט על זה.

אורי מקלב: היום המבקר לא יכול לקנוס מכל המאה אחוזים?

<עמי ברקוביץ: לא.

<ענת מימון: רק מהיתרה.

דב חנין: המבקר יוכל להמשיך לקנוס רק מ-15 אחוזים מסכום מימון הבחירות.

<עמי ברקוביץ: זאת אומרת, בעצם את ה-15 אחוזים הנוספים אתה נותן להם חסינות.

דב חנין: לא.

דב חנין: הם מתווספים לסך הכול.

<עמי ברקוביץ: אבל אתה לא מחפיף אותם.

<קריאה: אני לא בטוחה שצריך שהם יהיו חשופים לאופציה.

<יוסי ברון: אתם נותנים מעמד של מענק מיוחד כך שאם יש נשים, תקבלו אוטומטית 15 אחוזים.

חנין זועבי: אני חושבת שלא יהיו כפופים לקנסות מבקר המדינה.

<ענת מימון: 15 אחוזים מתוך המאה אחוזים משתלבים יחד עם ה-15 אחוזים.

אורי מקלב: 15 אחוזים מתוך ה-15 אחוזים כן חייבים בביקורת.

אורי מקלב: מה שאני עושה כאן זאת התערבות מקצועית ולא עקרונית כי אני נגד כל החוק ואת דבריי אני אומר אחר כך.

אורי מקלב: אני אומר שאם כבר התערבות, התערבות מקצועית.

אורי מקלב: זה גם לא נכון - זה משתלב בדברים שאני רוצה להגיד – לתת לזה דין אחר וחסינות בתקציב הבחירות.

אורי מקלב: אני גם לא בטוח שזה יכול להיכנס.

אורי מקלב: מה שצריך להיות אמיתי, 15 אחוזים מתוך ה-15 אחוזים שגם הם בתוך הדבר הזה כי אחרת זה גם ברמת הסיכון.

אורי מקלב: לקחנו 15 אחוזים כדי למנוע מאנשים לעשות עבירות בחירות.

אורי מקלב: אם לא ישתלם לו לעשות יותר, יש לו עוד כסף והוא יכול לא לעמוד בתנאי הבחירות.

אורי מקלב: יש כאן גם חלק עקרוני בתוך העניין הזה ואסור לוותר על זה.

<עמליה שרייר: אני חושבת שהתכלית של ה-15 אחוזים האלה היא שונה מהתכלית של יחידת המימון ולכן הם לא צריכים להיות כפופים לאותן סנקציות.

<עמליה שרייר: 15 אחוזים, גם מבחינתנו פשרה, מבחינת כמות הכסף שמוסיפים ואני חושבת שעליה צריך לשמור כי אחרת זה מאוד מאוד מסוכן שהכסף ילך לאיבוד.

אורי מקלב: זה נכנס להגדרה של מימון בחירות.

אורי מקלב: זה צריך לעמוד בכל התנאים.

אורי מקלב: זה צריך לעמוד בתנאים של מימון בחירות.

אורי מקלב: ה-15 אחוזים בתנאי שיעמדו בכל התנאים.

חנין זועבי: המטרה של מאת האחוזים של המימון המקורי היא מימון לבחירות לכל דבר ועניין.

חנין זועבי: ה-15 אחוזים הם לא לעניין מימון הבחירות אלא הם לעניין מסר חברתי.

חנין זועבי: זאת התכלית.

חנין זועבי: לתכלית הזאת יש מסר חברתי שאנחנו מחזקים את הרשימות להכניס אליהן נשים.

אורי מקלב: אבל נכנסים בתוך החוק של מימון בחירות, בתוך התהליך, בתוך כל החוקיות ובכל ההתנהלות של מימון בחירות.

אורי מקלב: אם כך, אני מבקש שב-15 אחוזים האלה, צריך להתמקד בפנייה לנשים להצביע.

אורי מקלב: כדי שלא ישתמשו בזה למשהו אחר.

דב חנין: חברת הכנסת קריב, יש לך עמדה בעניין הזה?

יפעת קריב: אני חושבת שלא צריך לכרוך את הדברים אחד בשני.

יפעת קריב: אני חושבת שהתקציב צריך להיות תקציב לטובת נשים, כמו שאמרנו בהצעה המקורית ולא צריך אחר כך להתחיל לקזז מזה ולהוריד מזה.

יפעת קריב: אנחנו לא צריכים לכרוך אחד בשני כדי שלא יהיו סנקציות על התקציב זה.

יפעת קריב: אני חושבת שאם מבקר המדינה רוצה לקנוס סיעה, הוא יכול לקנוס אותה מהתקציב כמו שבדרך כלל הוא עושה.

יפעת קריב: עדיין כשהוא משלם את ה-15 אחוזים בסוף והוא רוצה לקנוס אותה ב-25 אחוזים - כמה פעמים אנחנו מכירים סיעה שהייתה צריכה להחזיר עוד מאה אלף שקלים ועוד חמישים אלף שקלים ועוד סכומים – שיעשה את זה.

יפעת קריב: מה שניתן כאן לנשים כאמירה, זאת אמירה בפני עצמה ולא צריכה להיות כרוכה בזה שסיעה תלתה שלטים לא כחוק או פרסמה בעיתון לא כחוק או עשתה מהלכים לא חוקיים.

אורי מקלב: זאת שערורייה אם תיתנו כסף בלי שזה יעבור בחוק.

יפעת קריב: ברור, אבל זה לא אחד מתוך השני.

אורי מקלב: זה צריך לעמוד בכל החוקים של תעמולת בחירות ומימון בחירות.

<קריאה: זה עומד.

<ענת מימון: זה כן יהיה בחוק אלא שזה לא יהיה חלק מה-15 אחוזים האחרונים שניתנים לקיזוז.

אורי מקלב: בן אדם קיבל עוד כסף והוא צריך לעמוד בחוק הבחירות.

דב חנין: ברשות

דב חנין: כם, אני רוצה לסכם את הדיון.

אורי מקלב: צריכה להיות ביקורת.

אורי מקלב: איפה נשמע שזה לא יעמוד בביקורת?

<דנה יפה: מזווית הראייה של מבקר המדינה, בכל הדוחות שלו הוא חוזר ואומר שה-15 אחוזים האלה הם בעצם כלי שהוא לא מספיק כדי להרתיע התנהגות אחרת.

יפעת קריב: מה שאת מציעה כרגע, זאת הצעת חוק חדשה.

<דנה יפה: לא.

<דנה יפה: אני רק מציינת.

אורי מקלב: זה קשור.

דב חנין: חברים, אני רוצה לסכם את הדיון.

אורי מקלב: בחלק הזה.

אורי מקלב: מה שיהיה, יהיו רק עשרה אחוזים ואם אתה מחפיף את כל ה-15 אחוזים שם הקנסות לא חלות, בעצם אולי בחשבון אבל נניח בסופו של דבר זה רק יהיה שהקנס האפקטיבי של המבקר באותן רשימות הוא רק עשרה אחוזים, מה יעשה אדם ולא יחטא?

דב חנין: חבר הכנסת מקלב, זה עובד לשני הכיוונים.

דב חנין: המטרה של הצעת החוק היא לעודד ייצוג נשים.

דב חנין: אנחנו לא רוצים להגיע למצב בו רשימה בה יש נשים תוכל לקבל קנס יותר גדול כי לה יש שלושים אחוזים בסוף.

אורי מקלב: היא מקבלת רק 15 אחוזים.

דב חנין: היא מקבלת יותר כסף אבל גם הקנס יכול להיות יותר גדול.

אורי מקלב: הוא יישאר 15 אחוזים מתוך ה-115 אחוזים.

<רון אלמוג: אנחנו מגדילים את סכום המימון לרשימה עם ייצוג נשים.

<רון אלמוג: כלומר, גם את ה-85 אחוזים אנחנו מגדילים וגם את ה-15 אחוזים מגדילים.

<רון אלמוג: לפי הנוסח הזה את ה-85 אחוזים מהתוספת, היא בכל מקרה תישמר ותשולם לרשימות וה-15 אחוזים מתוך התוספת, 15 מתוך ה-15, עדיין יעוכבו לפי הדוח החיובי או השלילי של מבקר המדינה.

אורי מקלב: נכון.

יפעת קריב: זאת אומרת שמיד אחרי הבחירות יש את הטוטל שלה שהוא ה-115 אחוזים.

<ענת מימון: את הייצוג אנחנו בודקים אחרי שמונה חודשים.

<ענת מימון: זאת אומרת שיהיה חישוב מחדש.

יפעת קריב: הייצוג נבדק מיד.

<ענת מימון: לא.

<ענת מימון: אמרנו שאנחנו רוצים למנוע מצב שאחרי עשרים ימים כן יהיו נשים ובחלוף שמונה חודשים אותן נשים כבר לא תהיינה במועצה.

דב חנין: יש חישוב שנעשה אחרי שמונה חודשים והחישוב הזה הוא בעצם חישוב של סך כל מימון הבחירות החדש.

דב חנין: סך כל מימון הבחירות החדש הוא 115 אחוזים אם אכן יש בו נשים, ולפי מה שאומרים לנו נציגי משרד המשפטים, אם אני מבין אתכם נכון, הסכום החדש הזה הוא סכום מימון הבחירות.

דב חנין: מתוך סכום מימון הבחירות החדש הזה אפשר יהיה לקזז 15 אחוזים במקסימום.

<דנה יפה: בדיוק.

<ענת מימון: גם מתוך אותה תוספת רק 15 אחוזים ניתנים לקיזוז ולפגיעה ו-85 אחוזים יהיו מוגנים כמו כל מימון המפלגות.

דב חנין: 115 זה המאה החדש.

<דנה יפה: בדיוק.

<ענת מימון: אבל זה יהיה רק בחלוף שמונה חודשים.

<דנה יפה: כן.

חנין זועבי: גם התוספת תהיה נתונה למבקר המדינה.

<ענת מימון: לא כולה.

דב חנין: רק 15 אחוזים ממנה.

דב חנין: היא פשוט תוספת של מימון בחירות לכל דבר ועניין.

אורי מקלב: דרך אגב, במפלגות חדשות הולך אותו הדבר ל-85 אחוזים?

אורי מקלב: אני פשוט אף פעם לא הייתי במפלגה חדשה.

אורי מקלב: שם הזמנים קצת אחרים.

אורי מקלב: מפלגה חדשה מקבלת מיד את ה-85 אחוזים?

<קריאה: כן.

חנין זועבי: את ה-85 אחוזים מחשבים לפי הסכום המצומצם?

<ענת מימון: בהתחלה ממאה אחוזים ראשונים ללא ייצוג.

<ענת מימון: אחר כך עושים חישוב מחדש.

דב חנין: עוד הערות?

אורי מקלב: לפני ההערות יש לי גם הסתייגויות.

אורי מקלב: לא הבנתי בסופו של דבר מה יקרה אחרי שמונה חודשים ומה קורה אם אותה מועמדת נאלצת להתפטר לאחר תשעה חודשים?

<ענת מימון: אחרי שכבר שולמה התוספת?

אורי מקלב: כן.

<ענת מימון: אין מה לעשות.

אורי מקלב: אנחנו היום פותחים פתח שלדעתי הוא פתח מסוכן מאוד.

אורי מקלב: יכול להיות בהרבה רשויות, ואנחנו מדברים על כמה מאות רשויות בארץ, פתח לקומבינציה.

<ענת מימון: הרחקנו את זה הכי רחוק שאפשר.

<ענת מימון: מעבר לזה, הבנתי שזה לא כל כך פשוט להחליף.

<ענת מימון: היא נבחרה וכדי שהיא תפנה את מקומה, היא צריכה להתפטר.

דב חנין: היא כבר חלק מהמערכת.

דב חנין: היא בוועדות והיא חלק מעבודת העירייה.

אורי מקלב: היא לא נבחרה, ביקשו ממנה להיות והיא בכלל לא רוצה להיות והיא לא אמורה להיות.

אורי מקלב: מסמנים אותה בתוך הרשימה.

אורי מקלב: היא ברשימה שלי כשאני לא רוצה – סתם, במירכאות, ואני גם לא אכניס – ותחשבו מה התוצאה של זה.

יפעת קריב: לכן חנין תילחם בחברה הערבית ואני אלחם יחד עם חברותיי בחברה הישראלית.

יפעת קריב: אנחנו נילחם על כל אחת ואחת בארץ.

אורי מקלב: אני אציג סיטואציה שאמורה להיות.

אורי מקלב: באותו מקום עליו את מדברת באום אל פאחם או במקום אחר, בטייבה, שם יש רשימה שתרצה לשלב אישה ולכן תרצה לקבל יותר מימון מפלגות – תכף אומר במה זה יעזור, אם זה יעזור, לשלב אישה והאם אישה תרצה בכך מאחר ויקבלו מימון מפלגות – היא תיבחר ונניח שהם לא ידרשו ממנה להתפטר אבל יעמדו המתחרים שלהם שגם הם ירצו יותר כסף.

אורי מקלב: אני חושב שמתן כסף למפלגה אחת זה לא שוויוני באופן כללי, לדרבן מפלגה על ידי מתן כסף, כאשר יש מפלגה אחרת שמתמודדת בבחירות דמוקרטיות שוות בין כולם ואז נותנים למפלגה אחת יותר ולא משנה מה הסיבה לכך, בעצם בתהליך דמוקרטי כאשר אתה רוצה לנהל מערכת בחירות שוויונית, אתה גורם לכך – ולא משנה מאיזו סיבה – שברשות אחת עם ארבע מפלגות, שתי מפלגות משלבות נשים וכל מועמד שלישי זאת אישה ושתי מפלגות אחרות לא משלבות נשים מסיבות כאלה ואחרות אבל למפלגה אחת יש יותר כסף מאשר למפלגה השנייה.

אורי מקלב: בסך הכול אותה מפלגה ממומנת יותר.

אורי מקלב: גם אם את לא מסכימה אתי בדברים, בסך הכול אני חושב שאני עוד לא אומר דברים שמבזה את השקפת העולם שלי אלא אני מדבר אתך באופן אמיתי עם השקפת עולם של אחרים – גם שלך וגם של היושב ראש – שבחירות צריכות להיות שוויוניות.

אורי מקלב: בחלק הזה של הבשורות, מפלגה אחת כדי לקבל את אותו מימון תבקש מאשתו של מועמד, מאשתו של ראש המפלגה שהוא עצמו לא מתמודד או שכן מתמודד, להיות משולבת ברשימה ואחר כך היא תתפטר.

אורי מקלב: היא כבר הפקידה את מכתב ההתפטרות שלה ובטוח שהיא תעשה זאת.

אורי מקלב: אנחנו פותחים פתח.

אורי מקלב: בחלק הזה ודאי צריך להיות שמינימום היא תכהן חצי שנה כפי שאנחנו יודעים שיש עוד דברים בחוקי הבחירות שחצי שנה מהווה אינדיקציה.

<ענת מימון: כאן מדובר בשמונה חודשים.

דב חנין: יש לנו חודשיים נוספים מעבר לחצי שנה.

אורי מקלב: אבל חצי שנה או שמונה חודשים, זה לא מה שיעשה.

אורי מקלב: זה מספיק כסף, אלה עוד 15 אחוזים על כל המועמדים וזה כסף רב שלכן שווה להשאיר את אותה אישה שמונה חודשים בתפקיד ובסופו של דבר היא תתפטר ויבוא מועמד אחר במקומה.

אורי מקלב: הייתה תופעה של סגני ראש עיר והיו עושים רוטציות ביניהם כדי להרוויח ואז גילו שעושים מסחרה שלמה.

דב חנין: אני רוצה שנתכנס לסיום כי יש לנו מסגרת זמן.

דב חנין: אם יש לך הסתייגויות או הצעות קונקרטיות, מעבר לטענה העקרונית שנשמעה ותירשם, אני אשמח לשמוע.

יפעת קריב: אני רוצה להתייחס במשפט.

יפעת קריב: חבר הכנסת מקלב, אני רוצה לומר לך כמה דברים ובקצרה.

יפעת קריב: אני הייתי חברת מועצה במועצה שמרביתה היו גברים, היינו שתי נשים מתוך 15 חברי מועצה, ובשתי הרשימות שהיינו, שתינו היינו בראש רשימה כי אף גבר שלא הכניס לרשימה שלו נשים.

יפעת קריב: סדר היום שאנחנו הובלנו היה כל כך שונה מסדר היום שהובילו הגברים.

יפעת קריב: פעם ראשונה התייחסו לנושאים משפחתיים, קהילתיים, חינוכיים, של קשישים, של ילדים וכולי.

יפעת קריב: אני יכולה לומר לכם שאני נאבקתי במשך שנתיים על הצללת הגינות כך שיהיה צל בגינות העיר ושיחליפו את החול בארגזי החול, שאלה נושאים כאילו לא חשובים כי כל הזמן מדברים על תאגידים, על מים ועל בינוי ובאיזה גובה יהיו הבניינים אבל החול בגינות או המרכזים הקהילתיים או מצבם של בני הנוער ומקומות הבילוי, אלה הרבה פעמים נושאים שדווקא נשים מובילות אותן לסדר היום מתוך המקום שלהן ומתוך סדר היום של חינוך ורווחה שהם נושאים לא פחות חשובים בשלטון המקומי.

יפעת קריב: צריך לזכור שמשלמי המסים בשלטון המקומי ובכלל במדינת ישראל, חמישים אחוזי נשים מהם הן נשים.

יפעת קריב: אם אני לא טועה, בחברה החרדית אלה אפילו יותר מחמישים אחוזים נשים משלמות מסים כאשר הן יוצאות לעבודה.

יפעת קריב: לכן כאשר מקבלים מהמסים שלנו תגמול עבור בחירות מקומיות ואנחנו משלמות את הכסף, אנחנו רוצות להיות שותפות גם לכסף שמשולם וגם לכסף שמקבלים.

יפעת קריב: הווה אומר שאי אפשר להתעלם מהנשים בשלטון המקומי.

דב חנין: תודה רבה.

דב חנין: אני מבקש מהיועצת המשפטית להציג את הנוסח וניתן זמן להסתייגויות.

אורי מקלב: רק התייחסות בדקה.

יפעת קריב: אני לא מגיבה יותר לפרוטוקול.

אורי מקלב: על סמך מה מישהו קבע שמה שידרבן נשים להיות משולבות ברשימה זאת תוספת המימון לבחירות?

אורי מקלב: זה בדיוק הפוך.

אורי מקלב: אנחנו יודעים שאיך שלא יהיה, גם אם יש שילוב, בראש המפלגות העירוניות, המוניציפאליות, לא עומדות כרגע נשים.

דב חנין: יושבת לידך מועמדת שהתמודדה בבחירות ופרשה לא מזמן.

אורי מקלב: יפה.

אורי מקלב: אתה רואה מה היו התוצאות.

אורי מקלב: בסופו של דבר היא הייתה מועמדת גם בלי התוספת הזאת.

אורי מקלב: לא התוספת תגרום לנשים להיות משולבות בתוך הרשימה.

דב חנין: אתה מעלה רעיון יפה.

דב חנין: אולי ניתן תגמול למפלגות ששמות מועמדות בראש הרשימה.

אורי מקלב: מה דינה של מפלגה שכולן בה נשים?

דב חנין: היא תקבל את התגמול הזה.

אורי מקלב: אני שואל את היועצת המשפטית.

אורי מקלב: השאלה השנייה היא מה קורה עם רשימה שכולה נשים ומשלבת גבר אחד בתוכה.

דב חנין: היא זכאית לתגמול כי המטרה היא קידום ייצוג נשים.

דב חנין: ייצוג הגברים כנראה מסודר פחות או יותר.

אורי מקלב: היא מקבלת פעמיים.

דב חנין: זאת הצעה יפה.

דב חנין: אתה מוזמן להציע אותה.

אורי מקלב: זה אצלי בהסתייגויות.

דב חנין: גברתי היועצת המשפטית, נא לקרוא את הנוסח.

<ענת מימון: הצעת חוק הרשויות המקומיות (מימון בחירות) (תיקון מס' 12) (עידוד ייצוג הולם לנשים), התשע"ד-2014 תיקון סעיף 7 בחוק הרשויות המקומיות (מימון בחירות), התשנ"ג-1993, בסעיף 7(א)(1), בסופו יבוא: "ואם לפחות שליש מנציגי הסיעה או הרשימה שנבחרו ומכהנים במועד האמור בסעיף קטן (ב)(2) הם נשים – 115 אחוזים מסכום המימון כאמור".

<ענת מימון: כיוון שאנחנו משנים את המועד למועד של שמונת החודשים, המועד המאוחר יותר, ובנוסף אנחנו כן רוצים להכניס לאותו פול, אנחנו למעשה צריכים רק לציין את האמור לעיל.

<ענת מימון: כמו שאמרנו, הסכום כולו הופך להיות המאה אחוזים.

<קריאה: נצטרך לעשות התאמה.

<ענת מימון: כן, ואז יהיו הפרשים שישולמו במועד המאוחר יותר.

<ענת מימון: בנוסף הועלתה בקשה שתהיה הוראת תחילה, שתחילתו של חוק זה ממועד הבחירות הכלליות לרשויות המקומיות שייערכו לראשונה לאחר פרסומו של חוק זה – כדי שאם במהלך התקופה הזאת יהיו בחירות חוזרות, זה לא יחול אלא רק מהבחירות הכלליות לפי סעיף 4 לחוק הרשויות המקומיות (בחירות) כאשר אז בעצם החוק הזה יתחיל לחול.

<רון אלמוג: מהבחירות הכלליות הבאות.

<ענת מימון: כן.

דב חנין: מהבחירות העירוניות הבאות.

<רון אלמוג: אני מבהיר לפרוטוקול שאנחנו מדברים באופן כללי על שמונה חודשים.

<רון אלמוג: יש סמכות לוועדת הפנים להאריך לתקופות מיוחדות את המועד.

דב חנין: כן.

דב חנין: המועד שקבוע בסעיף (ב)(2).

<רון אלמוג: זה לא תמיד שמונה חודשים.

דב חנין: ברור.

<ענת מימון: אנחנו כפופים למועד הזה.

<קרן גרינבלט: הערה מאוד קצרה.

<קרן גרינבלט: רציתי לומר שאני מבינה את החשש של חבר הכנסת מקלב לגבי מפלגות שיעשו ניסיונות להיפטר מהנשים אחרי המועד בו נעשה התשלום, אבל אני חושבת שכולנו שניסינו לקדם את החוק הזה מבינים שהתכלית שלו היא לא איזשהו הסדר קבע אלא מתוך כוונה שבסופו של דבר כולם יתרגלו לכך שנשים נמצאות ברשויות המקומיות ושבסופו של דבר זה לא ייראה כל כך מוזר לאפשר להן להיות חלק ממוקדי קבלת ההחלטות.

<קרן גרינבלט: לכן זה איזשהו הסדר זמני שנועד לתקן את העוול ההיסטורי על כך שנשים בכלל לא נמצאות במקומות האלה, כפי שחברת הכנסת קריב תיארה.

<קרן גרינבלט: יוכלו גם לנצל את הזמן הזה כדי להכניס את האג'נדה החדשה הזאת והרשויות המקומיות יתחילו לטפל בנושאים שלא מטופלים עד היום בשל הדרתן של הנשים מאותם מקומות.

אורי מקלב: אני מאוד מעריך את התגובה הנימוסית שלך.

אורי מקלב: יכול להיות שלפעמים זה לא קורה.

אורי מקלב: את אמרת רק חצי דבר ולא את כל הדבר.

דב חנין: הדיון הזה הוא דיון מעניין אבל הוא דיון אקדמי.

דב חנין: אם יש לך הצעה להסתייגות, בבקשה.

אורי מקלב: אני גם אמרתי שאי אפשר לכסות על זה, שזה לא רק שהם יכריחו אותן אחר כך להתפטר אלא מלכתחילה זה יהיה.

אורי מקלב: זה לא שיגרמו להן להתפטר אלא לכתחילה ישלבו נשים שבאופן אמיתי לא אמורות להיות ולא רוצות להיות.

חנין זועבי: זה לא נכון.

אורי מקלב: זה יהיה כדי לקבל כסף.

<ענת מימון: ההסתייגות שלך אומרת שככל שבמועד מאוחר למועד התשלום לא יהיו כבר נשים לפי הכלל הזה, אתה מבקש שהם יחזירו את התוספת?

<ענת מימון: זאת ההסתייגות?

אורי מקלב: ודאי.

אורי מקלב: צריכה להיות החזרת הכסף.

אורי מקלב: עשינו את זה גם בכל ההסכמים לגבי סגני ראש עיר.

אורי מקלב: קבענו שחצי קדנציה תהיה המינימום שאפשר להגיע למישהו אחד.

אורי מקלב: לפני ההסתייגות, אני אומר מה המשמעות.

אורי מקלב: אני מדבר כאן לטובת העניין הזה גם לטובת כאלה שרוצים לקדם את הנושא של מועמדות נשים כדי שלא יעשו מזה סתם.

דב חנין: ההסתייגות של חבר הכנסת מקלב היא שאם לא תהיינה נשים אחרי שנתיים וחצי, הכסף יוחזר.

אורי מקלב: יהיה מנגנון.

חנין זועבי: יהיה קיזוז.

חנין זועבי: כלומר, הכסף לא יוחזר במלואו.

דב חנין: הצעות נוספות.

אורי מקלב: מה קורה כאשר יש הסכמי רוטציה?

אורי מקלב: ביהדות התורה יש למשל הרבה הסכמי רוטציה.

אורי מקלב: מה דינם של הסכמי רוטציה?

דב חנין: מה אתה מציע.

אורי מקלב: אני קודם כל שואל.

אורי מקלב: יש הסכמי רוטציה שהם גלויים והם על השולחן.

אורי מקלב: זה קורה.

דב חנין: אני רוצה לעזור לך, כעורך דין מתנדב.

דב חנין: ההצעה שלך אם כך היא שגם הסכמי רוטציה לצורך העניין הזה ייחשבו ואם התוצאה שלהם תהיה שאין ייצוג נשים, הכסף יצטרך להיות מוחזר.

דב חנין: נכון?

אורי מקלב: זאת הצעה אחת כעורך דין אבל במקרה הזה אתה מייצג את עצמך ולא אותי.

אורי מקלב: כאחד שיושב הרבה ליד עורך דין חנין, אני רוצה לומר שבמידה שהרוטציה כבר על השולחן ויש הסכמי רוטציה והם גלויים, לא יינתן ואחרי כן יוחזר אלא אם אלה באמת הסכמי רוטציה של חצי שנה, התוספת של ה-15 אחוזים צריכה להיות רק חמישים אחוזים.

דב חנין: הדבר לא יחול במקרה של הסכמי רוטציה שפוגעים בייצוג הנשים.

דב חנין: בכלל לא יקבלו את המימון.

דב חנין: זאת הצעתו של חבר הכנסת מקלב.

דב חנין: הצעות נוספות.

<ענת מימון: אם כן, יש לנו שתי הסתייגויות של חבר הכנסת מקלב.

דב חנין: יש לך עוד הסתייגות?

אורי מקלב: יש לי הסתייגויות רבות.

יפעת קריב: ההסתייגות השנייה שלך היא הסתייגות נהדרת.

אורי מקלב: אתם מכינים חוק אבל לא נגעתם בבעיות שעשויות להתעורר.

אורי מקלב: יש לכם את הלהט הזה לחוקק חוק כזה ולכסות על כל מיני דברים ותופעות.

אורי מקלב: אני קודם כל דיברתי מקצועית ולא עקרונית.

דב חנין: חבר הכנסת מקלב, יש לך הסתייגויות נוספות?

אורי מקלב: כן.

אורי מקלב: יש לי הסתייגויות נוספות.

דב חנין: בבקשה.

אורי מקלב: אני הייתי כאן ב-8:30 בבוקר.

אורי מקלב: אנחנו נמצאים היום בימים כאלה ואני מבקש שתהיה רגיש ליום הזה.

דב חנין: אני ער ולכן אני שואל.

דב חנין: אני רוצה לשמוע את ההסתייגויות הנוספות.

אורי מקלב: ליהדות התורה אין אפילו חבר בוועדה הזאת.

דב חנין: אני מאוד מכבד אותך.

דב חנין: מה ההסתייגויות הנוספות שלך?

אורי מקלב: אדוני, כפי שאתה נוהג וכפי שנוהגים אחרים, גם כשאתה רוצה הסתייגויות, היה לי גם סיכום בדבר וזה דבר שמקובל, אני אומר את ההסתייגויות העקרוניות ובתוך זה חלק מהדברים שלי הן הסתייגויות.

<ענת מימון: צריכים להצביע עליהן

אורי מקלב: אני מביא ראיה למה אני נגד כל הגישה הזאת.

דב חנין: זה ברור, אבל מה ההסתייגויות?

אורי מקלב: דב, גם אם אתה עושה את זה בנימוס, אתה פשוט סותם פיות.

חנין זועבי: זה לא נכון.

אורי מקלב: אנחנו לא נעשה את זה דורסני ובצורה הזאת.

אורי מקלב: אחת ההסתייגויות היא לקנוס ולא להעלות, ואני חייב להסביר גם למה.

אורי מקלב: מכיוון שאף אחד לא הסביר כאן מדוע ועדת השרים לא הסכימה לנושא של הפחתה אבל היא הבינה שבנושא הפחתה יש משהו שמציף את חוסר השוויוניות ואת חוסר ההיגיון שיש בהורדה למפלגה בזה שאתה מפלה הפליה אמיתית בין כאלה שמשלבים ולא משלבים – והסיבות לכך לא משנות – נשים.

אורי מקלב: יכול להיות שהרשימה לא משלבת נשים כי הוא לא ראה לנכון, זה לא באג'נדה שלו ולא משנה מה, אבל כאשר בן אדם עושה את זה בצורה הזאת, זה לא חוקתי.

אורי מקלב: אין הבדל בין הוספה למיעוט.

אורי מקלב: אתם, המציעים, כאשר באו וחוקקו חוק לתת תוספת מענק ליוצאי צבא בקבלת דיור, כמה התקוממתם נגד זה?

אורי מקלב: מה אמרתם?

אורי מקלב: תן למי שעשה שירות אזרחי או למי שעשה שירות צבאי.

אורי מקלב: יש מסלול שזוג צעיר שאמור לקבל הלוואה או הטבה בשיכון - - -

חנין זועבי: למה אתה משווה לזה?

אורי מקלב: זאת השוואה מדויקת.

חנין זועבי: אתה לא צריך להגיד את זה.

אורי מקלב: אני אומר את זה כי כאן בדיוק הדמיון

דב חנין: לכן ההצעה שלך לחזור למסלול של קנסות.

אורי מקלב: לא.

דב חנין: יש לך עוד הסתייגויות?

אורי מקלב: יש לי דף הסתייגויות.

דב חנין: תעביר אותן ונעבור עליהן.

אורי מקלב: אני רוצה לנמק אותן.

דב חנין: בבקשה.

אורי מקלב: אחת ההסתייגויות שלי היא במקום לתת תוספת שכר למי שתכהן כחברת מועצה - - -

יפעת קריב: אין שכר בחוק הזה.

אורי מקלב: אני מציע שכר.

יפעת קריב: זה לא רלוונטי להצעת החוק הזאת.

דב חנין: הוא מציע את זה.

אורי מקלב: מה זה לא רלוונטי?

יפעת קריב: הצעת החוק לא עוסקת בשכר.

אורי מקלב: מימון מפלגות או כשכר.

דב חנין: הוא מציע להוסיף גם את זה.

אורי מקלב: אני גם מציע שזה יהיה שליש משכר המינימום במשק.

דב חנין: הצעה יפה.

אורי מקלב: לחילופין, חצי משכר המינימום במשק ואני גם אסביר למה.

אורי מקלב: אף אחד לא חקר, לא קבע, לא עשה סקר ואין מסמך על כך מה הסיבות לכך שנשים לא משולבות ברשימות המוניציפאליות.

אורי מקלב: כשמדברים אתי על מעורבות קהילתית, את לא צריכה לספר לי.

אורי מקלב: לי ברשימה אין נשים אבל אני הפעלתי בכל השכונות בירושלים ועדות שכולן היו מורכבות מנשים ולא נשים, ועדות שליוו את כל הנושא של שיפור חזות השכונה, שילוב של הילדים, פעולות תרבות, פעולות חברה ונוער.

אורי מקלב: היו נשים שהיו משולבות והן היו במעורבות קהילתית מאוד מאוד טובה.

דב חנין: יושבת ראש הוועדה, ברוכה הבאה.

דב חנין: בוקר טוב.

דב חנין: אנחנו נהנים לשמוע דברי תורה מחבר הכנסת מקלב שמסביר לנו שאנחנו לא מספיק הלכנו עד הסוף.

אורי מקלב: שום דבר תורה לא נאמר כאן.

אורי מקלב: לא אמרתי לכם מה עברתי הבוקר, מה קראתי בקריאת התורה.

אורי מקלב: מאוד לא הוגן לומר שזה פיליבסטר.

אורי מקלב: זה שעברתם מהר ולא חיכיתם, זה בסדר, אבל אני חושב שזה היה שווה דיון הרבה יותר מעמיק.

אורי מקלב: לבוא ולומר שאני עושה פיליבסטר, זה ממש לא הוגן להציג את זה כך.

אורי מקלב: אני שאלתי למה נשים לא משתלבות.

אורי מקלב: נשים לא משתלבות מכיוון שבאופן טבעי, כמו שחלק מחברי מועצה לא משקיעים במועצה מכיוון שהם עובדים, אישה שרוצה להשתלב ולשלב את עצמה בעבודה מעבר לעבודה שלה או מחוץ לשעות הפעילות הרגילות שלה, יש לה עוד נושא של שמירת ילדים וכולי.

חנין זועבי: אם זה כך, צריך לתת שכר לכולם.

אורי מקלב: אני חושב שלאישה צריך לתת שכר מינימלי, תקרא לזה שכר, תקרא לזה תוספת, כדי שהיא תוכל למלא את תפקידה.

דב חנין: הסתייגות ראויה.

אורי מקלב: מה תעזור תוספת בחירות?

אורי מקלב: מימון מפלגות, על פי רוב ראשי המפלגות אחראים לכך ולא מישהו אחר.

אורי מקלב: אין שום קשר לנבחרת הציבור, חוץ ממך שאת עמדת בראש רשימה אבל זה דבר נדיר כי ברוב המקרים גם אם יהיה שילוב, מי שאחראית זאת המפלגה עצמה וראש הרשימה.

אורי מקלב: לא יהיה לו שום עניין שנשים ישתלבו אם לא תיתן קודם כל שכר.

דב חנין: חבר הכנסת מקלב, אני מודה לך על ההסתייגויות.

דב חנין: בינתיים נרשמו ארבע הסתייגויות שלך.

דב חנין: אתה משתמש בזכותך כחבר כנסת וזה לגמרי לגיטימי.

דב חנין: יושבת ראש הוועדה, אני מבין שהוועדה צריכה עכשיו להתחיל בדיון אחר אליו מוזמנת שרת הבריאות.

דב חנין: לכן הצעתי, כדי לכבד גם את היכולות הפרלמנטריות של חבר הכנסת מקלב, שנעצור כאן את הישיבה.

דב חנין: אנחנו נבקש אישור להמשיך את הישיבה בהמשך היום.

יפעת קריב: לפני כן, לפני שאתה מקבל החלטה, אני חייבת לומר לך משפט.

אורי מקלב: ציינו את זה שיש אופוזיציה מגובשת ונראה לי שאתם האופוזיציה היחידה בעניין הזה.

דב חנין: חבר הכנסת מקלב, כמה הסתייגויות ענייניות יש לך?

אורי מקלב: עוד הרבה.

אורי מקלב: באמת ענייניות.

דב חנין: כמה?

אורי מקלב: מודפסות לי כאן 17 הסתייגויות.

אורי מקלב: הוספתי אתמול ב-3 לפנות בוקר עוד כמה הסתייגויות.

אורי מקלב: הסתייגות אחת שאני רוצה להעלות היא שאני חושב שאם תהיינה שליש מחברות המועצה, אפשר לבטל את השכר.

אורי מקלב: אני אומר כל כך ענייני.

אורי מקלב: היום אתם רוצים לשלב נשים כחברות מועצה, זה לא הרבה כסף.

חנין זועבי: זה לא שהנשים עצמם הן חסם בפני כניסתן אלא ראש הרשימה.

דב חנין: חבר הכנסת מקלב, לא צריך להסביר לנו.

דב חנין: אני מפנה את תשומת לבך להוראת סעיף 86(א) שאומרת שההסתייגויות הן תיקונים להצעת חוק שהוועדה דנה בה.

דב חנין: במסגרת הזאת אני מבקש ממך עכשיו להעביר אלינו בכתב את ההסתייגויות שהכנת.

דב חנין: אני מבטיח לך – והדבר ייעשה בתיאום גם עם יושבת ראש הוועדה – שתהיה לך הזדמנות להמשיך ולנמק את הסתייגויותיך.

דב חנין: המועד להגשתה הסתייגויות הסתיים אבל אני מאפשר לך באופן יוצא דופן להגיש את ההסתייגויות שלך גם בכתב עכשיו מכיוון שהן נמצאות בידיך.

אורי מקלב: זכותו לבוא לוועדה ולהציג את ההסתייגויות שלי.

<ענת מימון: ההסתייגויות צריכות להיות תיקון להצעה.

<ענת מימון: כלומר, אם זה משהו שלא קשור להצעת החוק, אין טעם להכניס את זה.

<ענת מימון: זה צריך להיות משהו שנגזר מהנוסח של הצעת החוק שמונחת על שולחן הוועדה.

אורי מקלב: אם אני רוצה להוסיף עוד קבוצת מיעוט, זה קשור?

דב חנין: כל הסתייגות שאתה רוצה.

יפעת קריב: נשים הן לא קבוצת מיעוט.

יפעת קריב: אני לא יודעת על מה אתה מדבר.

דב חנין: חבר הכנסת מקלב, כל הסתייגות שאתה רוצה לכתוב אותה, יש לך עד השעה 10:00.

דב חנין: כך גם לגבי כל מי שרוצה.

דב חנין: עד 10:00 אפשר להגיש הסתייגויות.

דב חנין: אני מבקש, עד השעה 10:00 תוגשנה הסתייגויות בכתב כדי שאפשר יהיה לערוך אותן בצורה מסודרת לקראת הדיון.

דב חנין: אנא, הגישו עד השעה 10:00 את ההסתייגויות שלכם.

אורי מקלב: מקובל בכל הוועדות להגיש את ההסתייגויות תוך כדי הדיון בוועדה.

דב חנין: כיוון שיש הרבה הסתייגויות, נבקש להגישן.

אורי מקלב: מה שאני אוכל להכניס, אני אוכל להכניס אבל יש דברים שהשארתי לעצמי.

אורי מקלב: אני עדיין לא משפטן ואין לו משפטן שעומד לצדי, לא לימיני ולא לשמאלי.

דב חנין: חבר הכנסת מקלב, אתה משפטן מלידה.

אורי מקלב: אני לכן מבקש את עזרת הייעוץ המשפטי.

דב חנין: יעזרו לך.

דב חנין: תקבל עזרה.

אורי מקלב: מה שכתבתי כאן, אין לי בעיה.

אורי מקלב: אני לא מסתיר את זה ממך ואני יכול להכניס את זה, אבל יש עוד הסתייגויות שהוספתי.

דב חנין: בסדר גמור.

דב חנין: הייעוץ המשפטי של הוועדה יסייע לך בעניין.

אורי מקלב: בתוך הדיון האמיתי שהתקיים כאן, אני חושב שאני גם רוצה להגיש הסתייגויות נוספות אבל לא הספקתי לנסח אותן.

אורי מקלב: אני לא אספיק עד 10:00 לנסח אותן.

אורי מקלב: יש נושא של אגרות של מגן דוד אדום בוועדת הרווחה, נושא בו אני מטפל ואני צריך להשתתף באותה ישיבה.

אורי מקלב: בואו נעשה סדר.

אורי מקלב: הדיון בוועדה להכנה לקריאה שנייה ושלישית נקבע להיום בשעה 08:30 בבוקר ובשעה זאת באופן עקרוני היית צריך להגיע ולהגיש את ההסתייגויות שלך.

אורי מקלב: אני מבין שהן רבות וזה בסדר גמור ואתה יכול להעביר אותן ליועצת המשפטית של הוועדה גם במתכונת של רעיונות כלליים אותם רצית לפתח כדי שהייעוץ המשפטי ידע לנסח לנו אותן.

אורי מקלב: אנחנו נעצור כאן את הדיון.

אורי מקלב: אני מניח שאנחנו נמשיך ונתכנס בהמשך היום לדיון בהסתייגויותיו המעניינות של חבר הכנסת מקלב.

אורי מקלב: אני מודה לחבר הכנסת מקלב על התרומה שלו לדיון הזה.

אורי מקלב: אני עדיין תלמיד שלך.

דב חנין: תודה רבה.

דב חנין: ניפגש בהמשך היום.